recursal/SuperWikiNEXT-32B huggingface dataset:
Tingretten i Sunnhordland ligger i Leirvik på øya Stord. Foto: 2018 
**Sunnhordland tingrett** var en tidligere førsteinstansdomstol under Gulating lagdømme. Tingretten er slått sammen med Haugaland tingrett til Haugaland og Sunnhordland tingrett. 

Tingretten ligger i Leirvik og dekker kommunene Bømlo, Fitjar, Kvinnherad, Stord, Sveio og Tysnes. 

Sorenskriver Tine Odland er embedsleder. På rettssted Lerivik er det tre tingrettsdommere. 

Sorenskrivergården i Leirvik med hageanlegg er foreslått vernet i verneklasse 2. Gården består av den opprinnelige sorenskriverbygningen som hovedsakelig ble oppført i 1912, men deler av den er eldre, og et nyere bygg. Sorenskriverbygningen er delt i en kontordel og en boligdel. I 1994 ble det oppført en ny bygning bak den opprinnelige som inneholder to rettssaler og arkiver. Disse to bygningene er forbundet med en innglasset gangbro. Det er også et lite uthus til gården.

Referanser
----------

1. ↑  Landsverneplan for justissektoren

Se også
-------

* Tingrett

Eksterne lenker
---------------

* Sunnhordland tingrett Arkivert 22. januar 2011 hos Wayback Machine.

| * v
* d
* r
Tingretter i Gulating lagdømme |
| --- |
| Nåværende | Sogn og Fjordane **·** Hordaland **·** Haugaland og Sunnhordland **·** Sør-Rogaland | Riksvåpenet |
| Tidligere | Bergen **·** Dalane **·** Fjordane **·** Hardanger **·** Haugaland **·** Jæren **·** Nordhordland **·** Sogn **·** Stavanger **·** Sunnhordland |
| *Tingretter i norske lagdømmer* (maler): Agder  **·** Borgarting  **·** Eidsivating  **·** Frostating  **·** Gulating  **·** Hålogaland |
**Majlis-e-Ittihad-ul-Muslimeen**, også kalt bare **Ittihad**, var et politisk parti i fyrstestaten Hyderabad. Det appellerte i hovedsak til landets muslimske befolkning. Hyderabad hadde en befolkning med et flertallet på 85 % var hinduistisk, og der 10 % var muslimer. Partiet ble grunnlagt i 1927 og opphørte da India i 1948 innlemmet staten Hyderabad med militærmakt.

Ittihad holdt i tiåret etter etableringen en lav politisk profil og arbeidet mest som en religiøs og sosial reformbevegelse. Mot slutten av 1930-tallet, da Hyderabads hinduer mobiliserte for politiske rettigheter og reformer, fikk partiet en klarere politisk profil og ble talerør for tanken om en Hyderabad som uavhengig, islamsk stat. Det var motstander av politiske reformer. Partiet var lojal mot herskerdynastiet i Hyderabad og hadde nizamens sympati.

I 1938 skaffet partiet seg en paramilitær organisasjon, kalt Razakar, som først ble benyttet til parader og vakthold ved møter, men som senere utviklet seg til en militant og voldelig organisasjon. Fra 58 partiavdelinger vokste partiet til det i 1944 hadde en partiorganisasjon med 450 avdelinger.

Partiets leder fra 1939 til 1944 var den karismatiske Muhammad Bahadur Khan, kjent med tittelen Bahadur Yar Jung. Da han døde i 1944 ble partiet overtatt av en mer radikal leder. I desember 1946 ble Kasim Razvi valgt til partileder. Razakar-bevegelsen ble militarisert og Ittihad avviste forhandlinger med India over spørsmålet om Hyderabads tilslutning til den indiske unionen i forbindelse med uavhengigheten fra Storbritannia. Partiet ble en maktfaktor og en av partiets støttespillere, Laik Ali, ble i 1947 statsminister. I september 1948 invaderte India staten Hyderabad og Ittihad ble forbudt.

I 1958 ble partiet All India Majlis-e-Ittehadul Muslimeen dannet. Det har tyngdepunkt i det som en gang var fyrstestaten Hyderabad.

Referanser
----------

1. ↑  Lucien D. Benichou: *From Autocracy to Integration: Political Developments in Hyderabad State (1938–1948)*, Hyderabad: Orient Longman, 2000, s. 90–91.
2. ↑  Benichou, s. 93.
3. ↑  Benichou, s. 176–177.
4. ↑  Benichou, s. 197f, 206.
**«Santa Claus Is Coming to Town»** (noen ganger med **Coming** endret til **Comin'**) er en amerikansk julesang. Sangen, som på norsk kanskje er bedre kjent som **«Julenissen kommer i kveld»** ble skrevet av komponisten John Frederick Coots og tekstforfatteren Harlan Gillespie. «Santa Claus Is Coming to Town» ble først fremført i Eddie Cantors radioshow i november 1934 og ble en øyeblikkelig slager med ordre om 100 000 noteeksemplarer den neste dagen og mer enn 400 000 eksemplarer solgt til jul.

Innspillinger
-------------

Den tidligst kjente innspilte versjonen av «Santa Claus Is Coming to Town» ble fremført av George Happel and the Hotel Taft Orchestra (med Sonny Schuyler som vokalist). Det var hovedsakelig en instrumental bortsett fra et 35 sekunder langt sanginnslag med Schuyler.

Den versjonen som lå på Variety-listene i desember 1934 var med Harry Reser og Tom Stacks som vokalist. Sangen ble en slager på noter og nådde en førsteplass. «Santa Claus Is Coming to Town» ble også innspilt 26. september 1935 av Tommy Dorsey & His Orchestra.

«Santa Claus Is Coming to Town» er en tradisjonell standardsang ved juletider, og den har blitt spilt inn av tallrike plateartister, slik som Gene Autry, Bing Crosby og The Andrews Sisters, Ella Fitzgerald, Burl Ives, The Beach Boys, The Carpenters, The Cheetah Girls, Diana Ross, The Jackson 5, The Crystals, Dolly Parton, Frank Sinatra (i duett med Cyndi Lauper), Alan Jackson, Alice Cooper, Mariah Carey, Bruce Springsteen og hans E Street Band og Aerosmith.

I 1970 produserte Rankin-Bass et time langt animert TV-program basert på sangen med fortelleren Fred Astaire som beretter om den opprinnelige historien om julenissen.

Norsk versjon
-------------

Arne Bendiksen har skrevet den norske teksten med tittelen «Julenissen kommer i kveld». 

### Innspilling

* Arne Bendiksen med Egil Monn-Iversens orkester. Utgitt på singlen Triola TN-123 og EP-platen *Vintereventyr* (Triola TNEP-1005) i 1990

* Wenche Myhre spilte inn sangen og ga den ut på albumet *Wenches jul* i 1991.

Referanser
----------

1. ↑
2. ↑  Plateboksen – Arne Bendiksen – Diskografi – EP-plater Arkivert 18. november 2011 hos Wayback Machine.

* Desember 1956-nummeret av "The Kiwanis Magazine
* Christmas in the Charts (1920–2004) av Joel Whitburn

Eksterne lenker
---------------

* (en) *Santa Claus Is Coming to Town* på MusicBrainz Rediger på Wikidata
**Progressive Unionist Party** (**PUP**) er et nordirsk lojalistisk parti. Det ble dannet i 1979, og hadde sitt utspring i Independent Unionist Group i Shankillområdet i Belfast. Partiet er knyttet til den paramilitære gruppen Ulster Volunteer Force (UVF). I det politiske spekteret befinner det seg på venstresiden, med hovedtyngden av medlemmer og velgere i Belfasts arbeiderklasse.

I 1994 ble PUPs leder Hugh Smyth overborgermester i Belfast. To år senere sikret partiet seg to representanter, Billy Hutchinson og David Ervine, i Nord-Irlands forum, der samtalene som ledet frem til Belfastavtalen i 1998 foregikk. De fikk også to representanter i Den nordirske forsamling, men mistet det ene setet i 2003. I lokalvalget i 2005 fikk partiet dårlig oppslutning, og beholdt bare to plasser i lokalråd. 

Under en feide mellom UVF og Loyalist Volunteer Force ble fire personer drept av UVF i Belfast. Dette førte til at den britiske regjeringen ikke lenger anerkjente UVFs våpenhvile, og partiet begynte dermed en diskusjon om hvorvidt man skulle kutte båndet til UVF. Forslaget om å bryte med organisasjonen ble nedstemt på partiets landsmøte i oktober 2005.

I mars 2006 ble partilederen Dawn Purvis, som er forsker ved University of Ulster, utnevnt til uavhengig medlem av Northern Ireland Policing Board.

Eksterne lenker
---------------

* Offisielt nettsted Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** BBC Things
 |
**Bente Roestad** (født 4. mai 1960) er en norsk barnebokforfatter og opphavskvinnen til miljødetektiven Blekkulf. Roestad har skrevet 19 bøker med tilhørende aktivitetshefter om Blekkulf og vennene hans. Den første boken *Blekkulf og vennene hans* kom ut på Grøndahl Forlag i 1989.

Det er blitt laget et rekke programmer om Blekkulf i Barne-TV og Barneradioen på NRK. Dukketeaterforestillingen «Blekkulf og den mystiske flaskeposten» er blitt spilt for mer enn 300 skoler og barnehager. Den første Blekkulf CD-en «Blekkulf Vann-vittig miljødetektiv» solgte til gullplate i 1994.

I 1990 mottok Roestad Karl Evangs pris for helseopplysning for sitt arbeid med Blekkulf. Blekkulf har vunnet Pressens Informasjonspris. På FNs Verdens Miljødag mottok Roestad Svaneprisen 2012 Hedersprisen og ble utnevnt til Årets Ildsjel 2012 av Miljøstiftelsen Pangea i samarbeid med Bellona.

Roestad har også skrevet bøker om blant annet Thor Heyerdahl, Kon-Tikiferden, Ørnerovet på Leka og Bronto.

Referanser
----------

1. ↑  «ukens portrett: Bente Roestad. Frisk foss i fritt fall». Aftenposten, 6.6.1992
2. ↑  cappelendamm.no
3. ↑  Årets ildsjel: Bente Roestad[*død lenke*]; bellona.no, 1.6.2012

Eksterne lenker
---------------

* 

* (no) Publikasjoner av Bente Roestad i BIBSYS

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI **·** MusicBrainz
 |
**Forbundet for Sosial Oppreisning** (tidligere *Sambandet for Social Oppreisning*) med adresse Kierschowsgate 5, var en norsk organisasjon for tidligere medlemmer av Nasjonal Samling. Organisasjonen ble stiftet i 1949. Organisasjonen kan ha hatt opptil et par tusen medlemmer og sympatisører som hadde vært passive NS-medlemmer, eller aktive på lavere plan. Forbundet utga skrifter og kontaktet myndighetene om konkrete saker, som i 1952 da Bergen kommune ville gjennomgå NS-tjenestemennenes holdning i okkupasjonstiden, Forbundet ba da om en redegjørelse fra granskningskomiteen i Bergen.

I utgangspunktet var organisasjonen politisk uavhengig, men foran stortingsvalget i 1961 vendte partiet seg mot Senterpartiet. Dette kom trolig av at Senterpartiet ønsket en granskning av Det norske landssvikoppgjøret etter andre verdenskrig.

Forbundet ble oppløst i 1975 og delvis erstattet av Institutt for Norsk Okkupasjonshistorie (INO).

Referanser
----------

1. ↑  Mappe 1455/1952, A-0155 arkivet etter finansrådmannen, Bergen byarkiv
2. ↑  Bangsund, Per (1984). *Arvtakerne : nazisme i Norge etter krigen*. Oslo: Pax. ISBN 8253013620.
3. 1 2  Forbundet for Sosial Oppreisning Arkivert 27. desember 2008 hos Wayback Machine. - NorgesLexi, besøkt 7. mars
4. ↑  Mappe 1455/1952, A-0155 arkivet etter finansrådmannen, Bergen byarkiv
**Besti flokkurinn** (norsk oversettelse: «Det beste partiet») var et politisk parti på Island.

Det ble grunnlagt i november 2009 av Jón Gnarr, som var kjent som komiker og skuespiller. Det var på den tiden betydelig misnøye med de politiske forholdene på Island etter finanskrisen, og Besti flokkurinn var en protest mot krisepolitikken. Besti flokkurinn erklærte at det ikke ville oppfylle sine egne valgløfter. Partiet kritiserte politikere og bankfolk, og mente at de andre partiene var korrupte, så de lovte å være åpenlyst korrupt. Partiets program inneholdt også å slette all gjeld, gratis kollektivtransport for studenter og tapere, gratis håndklær i alle svømmehaller, en isbjørn til byens dyrehage, og bygge en Disney-temapark ved Keflavík internasjonale lufthavn.

Besti flokkurinn stilte til valg ved kommunevalget i Reykjavík i mai 2010, og det ble byens største parti med 34,7 prosent av stemmene. Besti flokkurinn fikk 6 av 15 representanter i bystyret og fikk Jón Gnarr valgt til Reykjavíks borgermester med støtte fra sosialdemokratiske Samfylkingin. Besti flokkurinn tok etter hvert en mer seriøs posisjon som et sentrum–venstreparti.

I 2010 hadde Besti flokkurinn nærmere 1 200 medlemmer.

I 2012 dannet Besti flokkurinn sammen med to uavhengige medlemmer av Alltinget partiet Björt framtíð, som stilte ved alltingsvalget i april 2013.

Besti flokkurinn stilte ikke til valg i Reykjavík i 2014. Partiet ble oppløst etter at Jón Gnarr gikk av som borgermester.

Referanser
----------

1. ↑  «Jón Gnarr stofnar stjórnmálaflokk». *Vísir* **(islandsk)**. 16. november 2009. Arkivert fra originalen 13. april 2014. Besøkt 11. januar 2021.
2. ↑  Egeland, Julie Nordby (21. september 2015). «Den politiske komedie». *Klassekampen*. Besøkt 11. januar 2021.  (Abonnement påkrevet)
3. ↑  «Stefnumál» **(islandsk)**. Besti flokkurinn. Arkivert fra originalen 20. april 2010. Besøkt 11. januar 2021.
4. 1 2  «Tulleparti vant lokalvalg i Reykjavik». *VG*. 10. mai 2010. Besøkt 11. januar 2021.
5. 1 2  McGrane, Sally (25. juni 2010). «Icelander’s Campaign Is a Joke, Until He’s Elected». *The New York Times* **(engelsk)**. Besøkt 11. januar 2021.
6. ↑  «Besti flokkurinn stærstur í Reykjavík». *Morgunblaðið* **(islandsk)**. 17. mai 2010. Besøkt 11. januar 2021.
7. ↑  «Félagaskrá» **(islandsk)**. Besti flokkurinn. Arkivert fra originalen 6. mars 2012. Besøkt 11. januar 2021.
8. ↑  «Best Party Integrated Into International Pirate Party» **(engelsk)**. The Reykjavík Grapevine. 23. april 2013. Besøkt 11. januar 2021.

Eksterne lenker
---------------

* Offisielt nettsted Rediger på Wikidata

* (en) Besti flokkurinn – kategori av bilder, video eller lyd på Commons Rediger på Wikidata

  

Portal: Island
Flybilde av Bragernes, retning nordvest med Drammen Tinghus i senter.
**Drammen tingrett** var en førsteinstansdomstol i Borgarting lagdømme som dekket kommunene Drammen og Lier i Buskerud. Domstolen var lokalisert i Drammen tinghus på Bragernes.

Domstolen besto av åtte dommere og tre dommerfullmektiger.

Tinghus
-------

### Drammens nye tinghus

Drammens nye tinghus skal stå på tomten der Rica Park Hotell har holdt til siden 30. november 1962. Rivningen av det gamle hotellet var gjennomført våren 2022. Det nye tinghuset bygges oppå kjelleren til det gamle hotellet. Det er Statsbygg som står som byggherre for prosjektet. Statsbygg inngikk kontrakt med NCC Norge, som sammen med Dyrvik arkitekter har utviklet og bygger det nye tinghuset. Tinghusets bruttoareal skal bli på ca. 3 600 kvadratmeter. Drammen tinghus skal være ferdig for prøvedrift våren 2023, med endelig overlevering høsten 2023.

### Drammen gamle tinghus

Det gamle Drammen tinghus stod ferdig i 1962. Da flyttet politiet i Drammen, skattefogden, Drammen kretsfengsel og sorenskriverembetene inn. Per 2021 holder Buskerud tingrett, avdeling Drammen og Drammen fengsel til i dette tinghuset.

Domstolens historie
-------------------

Drammen tingrett het i 1970 Drammen byrett. I 2002 ble navnet endret til Drammen tingrett. Den 26. april 2021 ble Drammen tingrett slått sammen med Kongsberg og Eiker tingrett og Hallingdal tingrett til Buskerud tingrett.

Se også
-------

* Tingrett

Referanser
----------

1. ↑  «Park Hotel». *Drammen Byleksikon - byleksikon.drmk.no*. Besøkt 29. juni 2022.
2. 1 2  Offergaard, Stefan (10. mars 2022). «NCC starter byggingen av nye Drammen tinghus». *www.bygg.no* **(norsk)**. Besøkt 29. juni 2022.
3. 1 2  «NCC bygger Drammen Tinghus for Statsbygg». *ByggFakta* **(norsk)**. 14. juni 2021. Besøkt 29. juni 2022.
4. ↑  «Disse skal bygge nye Drammen tinghus». *ByggFakta* **(norsk)**. Besøkt 29. juni 2022.
5. ↑
6. ↑  Forskrift om inndelingen av rettskretser og lagdømmer Lovdata. Besøkt 6. mai 2021
7. ↑  Forskrift om endringer i forskrift 22. januar 2021 nr. 163 om inndelingen av rettskretser og lagdømmer. Lovdata. Besøkt 6. mai 2021.

| * v
* d
* r
Tingretter i Borgarting lagdømme |
| --- |
| Nåværende | Buskerud **·** Ringerike, Asker og Bærum **·** Oslo | Riksvåpenet |
| Tidligere | Asker og Bærum **·** Drammen **·** Eiker, Modum og Sigdal **·** Fredrikstad **·** Follo **·** Halden **·** Hallingdal **·** Heggen og Frøland **·** Kongsberg **·** Kongsberg og Eiker **·** Moss **·** Ringerike **·** Sarpsborg |
| *Tingretter i norske lagdømmer* (maler): Agder  **·** Borgarting  **·** Eidsivating  **·** Frostating  **·** Gulating  **·** Hålogaland |


|  |  |
| --- | --- |
| Oppslagsverk/autoritetsdata | Drammen byleksikon
 |
**Japanasaleaer** betegner en spesiell gruppe arter og hybrider innen slekten *Rhododendron*. Det er kompakte, relativt lave og mer og mindre vintergrønne busker med svært rik blomstring. I naturen finner en disse plantene i Japan, Kina, Korea, Taiwan, Filippinene og Vietnam. I den botaniske systematikken for *Rhododendron* hører alle japanasaleaer til underslekten *Tsutsusi* som igjen er delt i seksjonene *Brachycalyx* og *Tsutsusi*. Det er totalt om lag 40 arter. De kalles også for eviggrønne asaleaer, vintergrønne asaleaer, Obtusum-asaleaer, stueasaleaer eller Indica-asaleaer. De asaleaplantene som selges som potteplanter rundt juletider, tilhører denne gruppen. De skal alle ha opphav i den kinesiske arten *Rhododendron simsii*. 

*Rhododendron simsii*  
 Foto: TOPJABOT 
I Japan har kultivering av vintergrønne asaleaer foregått i hundrevis av år. Delvis har dette foregått ved at en har lett etter avvikende former i naturen, dels ved bevisst krysning av arter. På denne måten fikk de fram et stort antall hybrider og former som alle fikk egne navn. Dette hybridiseringsarbeidet har fortsatt rundt om i verden helt opp til vår tid, og det finnes i dag et så stort antall at bare eksperter har oversikt. Alle hybrider av japanasalea har blomster i skalaen hvit-rosa-rød-lyst fiolett. Noen har tofargete blomster, gjerne en rødfarge blandet med hvitt. Alle hybridisørers drøm er å få fram en gul japanasalea. Så langt har det ikke lykkes.
s
Japanazalea har enorm kommersiell betydning, både som potteplanter og som hageplanter i varmere områder. Mange steder på kloden er dette de eneste rhododendrontyper som kan dyrkes. Flere arter og hybrider av japanasalea kan dyrkes utendørs i Norge, men de krever vanligvis mer varme enn de vanlige hagetypene av *Rhododendron*.

*Rhododendron indicum*  
 Foto: KENPEI

Eksterne lenker
---------------

* (en) *Japanasalea* hos Tropicos Rediger på Wikidata
**Hallingdal sorenskriveri** var et sorenskriverkontor i Buskerud fylke. Sorenskriveriet ble opprettet ved kongelig resolusjon 9. august 1825, etter at Ringerike og Hallingdal sorenskriveri ble delt. Hallingdal sorenskriveri bestod opprinnelig av to tinglag; Ål og Nes. Gol med Hemsedal ble utskilt fra Nes tinglag 6. mai 1844. Ved kongelig resolusjon 11. desember 1880 ble Hol utskilt fra Ål som eget tinglag. Flå tinglag ble opprettet 21. oktober 1892, og Hemsedal ble eget tinglag 27. juli 1896. Hallingdal sorenskriveri skiftet navn til Hallingdal tingrett i 2002.

Arkiv
-----

Arkivet etter Hallingdal sorenskriveri er avlevert til Statsarkivet i Kongsberg. Arkivet inneholder i hovedsak rettsprotokoller og saksdokumenter for sivile saker (tvister), skjønn, straffesaker, skifter, auksjoner, tinglysing, firmaregistrering og borgerlige vigsler.

Kilder
------

* Arkivkatalog for Hallingdal sorenskriveri hos Statsarkivet i Kongsberg

Eksterne lenker
---------------

* Arkivet etter Hallingdal sorenskriveri hos Statsarkivet i Kongsberg
* Skannede rettsprotokoller fra Hallingdal sorenskriveri på Digitalarkivet[*død lenke*]
* Skannede skifteprotokoller fra Hallingdal sorenskriveri på Digitalarkivet[*død lenke*]
* Skannede pantebøker fra Hallingdal sorenskriveri på Digitalarkivet
***Bangasternus*** er en slekt av middelsstore, avlange snutebiller som utvikler seg inne i røtter, stengler eller blomsterhoder av ulike planter, der de danner avlange galler.

Utseende
--------

Middelsstore (ofte 7 – 10 mm), avlange, mer eller mindre jevnbrede snutebiller. Kroppen er vanligvis helt skjellkledt og brunlig eller grå på farge. **Hodet** er nokså stort, fasettøynene små og snuten middels lang, krum og ganske kraftig. Antennene er festet i den ytre halvdelen av snuten. De er middels lange og knebøyde og ender i en kølle som (i alle fall tilsynelatende) består av fire ledd, slik at hele antennen er 12-leddet. **Brystskjoldet** (pronotum) er bredere enn langt, med rundede sider, tilsmalnet framover, ved roten gjerne litt smalere enn dekkvingene. **Dekkvingene** er parallellsidige med markerte skuldre og punktrader. **Beina** er middels lange, leggene (*tibiae*) har en liten krok (*uncus*) ytterst. De to klørne er sammenvokste ved roten.

Levevis
-------

Larvene utvikler seg i avlange galler inne i røtter, stengler eller knopper av ulike slags storvokste urter. Gallen er synlig som en fortykkelse på stengelen, rota eller knoppen. Den avlange kroppsformen er trolig en tilpasning til trange rom. Stengelsnutebillene kan angripe mange forskjellige vertsplanter, selv om hver art begrenser seg til en begrenset gruppe. Særlig hyppige er de på tistler og skjermplanter. Disse billene er sjelden særlig tallrike og er ikke regnet som betydelige skadedyr.

Utbredelse
----------

Gruppen er hjemmehørende i Palearktis med de fleste av artene i Middelhavsområdet, men er spredt til andre områder inkludert Nord-Amerika og Norge.

Systematisk inndeling
---------------------

**Treliste**
* Ordenen biller, Coleoptera Linnaeus, 1758
	+ Underordenen Polyphaga Emery, 1886
		- Gruppen (infraorden) Cucujiformia Lameere, 1938
			* Overfamilien snutebiller, Curculionoidea Latreille, 1802
				+ Familien snutebiller, Curculionidae Latreille, 1802
					- Underfamilien **stengelsnutebiller, Lixinae** Schönherr, 1823 (= Cleoninae)
						* Stammen Rhinocyllini Lacordaire, 1863
							+ Slekten ***Bangasternus*** des Gozis, 1882 - 7 arter
								- *Bangasternus antiodontalgicus* Redtenbacher 1874
								- *Bangasternus araxidis* Petri 1907
								- *Bangasternus araxis* Reitter 1895
								- *Bangasternus diecki* Capiomont 1873
								- *Bangasternus dunni* Colonnelli ex Colonnelli & Whitehead 1990
								- *Bangasternus fausti* Reitter 1890
								- *Bangasternus hispanicus* Capiomont 1873
								- *Bangasternus orientalis* Capiomont 1873
								- *Bangasternus planifrons* Brullé 1832
								- *Bangasternus provincialis* Fairmaire 1863
								- *Bangasternus remaudierei* Gültekin 2013
								- *Bangasternus siculus* Capiomont 1873
								- *Bangasternus smyrnensis* Capiomont 1873
								- *Bangasternus syriacus* Stierlin 1888
								- *Bangasternus villosus* Capiomont 1873

Referanser
----------

1. ↑  «Artsdatabankens artsopplysninger». Artsdatabanken. 16. oktober 2020. Besøkt 16. oktober 2020.

Eksterne lenker
---------------

* *Artikkelen er ikke koblet til Wikidata*
***Propp og Berta*** (dansk: *Prop og Berta*) er en dansk stop-motion animasjonsfilm for barn fra 2001. Den ble regissert av Per Fly.

Den er utgitt i Norge med norsk tale.

Handling
--------

Filmen handler om en mann som heter Propp (norsk stemme: Kim Haugen), som kommer til byen fordi han har arvet et gammelt hus. Det han ikke vet er at det bor en gammel heks i skogen, som hater naboer.

Propp vet ikke veien til huset, og spør derfor alle han møter i byen ved å vise dem et bilde av huset, men alle blir stive av forskrekkelse og går sin vei, inntil Propp spør to barn. De viser vei, men hvisker til hverandre at «det er heksehuset». I det Propp kommer fram, ser han en ku som heter Berta (Wenche Myhre), som har satt seg fast i gjerdet. Propp gjør alt han kan for å få Berta ut, men til ingen nytte. Han står og tenker lenge, og observerer Berta som dasker til en flue med halen. Da får han en glimrende idé: han trekker Berta i halen. Bertas hår reiser seg, og hun blir illsint, men klarer å rive seg løs fra gjerdet. Propp og Berta blir gode venner. De går ut i skogen på en tur, men plutselig høres små stemmer inne fra et tre. De dytter bort steinen, og der inne var Tyttebæsjene.

Tyttebæsjene er små vesener, som har vært innesperret i treet i mange hundre år før Propp og Berta redder dem. Stemmene deres spilles av Trond Kirkvaag, Knut Lystad, Lars Mjøen og Marianne Krogness. De er svært musikalske, og takker ikke nei til en sang. De redder senere Propp og Berta og de andre i byen ved flere anledninger, og er på mange måter en av filmens helter. Tyttebæsjene var blitt sperret inne av en heks, fordi de var for snille. Etter at de er blitt reddet, får Propp ett ønske. Han ønsker seg at Berta kan begynne å snakke. Hun skravler som en foss, og Propp blir sint. Heksa tar Propp til fange, men Tyttebæsjene har lovet å komme til unnsetning hvis de trengte hjelp til noe. De drar Berta i halen, og hun stormer inn. Hun får løs Propp fra fangenskap, og redder ham. Heksa truer med å forsteine alle i byen, men blir selv forsteinet av et pulver.

Rolleliste
----------

|  |  |
| --- | --- |
| **Rolle** | **Skuespiller** |
|  | **Originalversjon** | **Norsk versjon** |
| Propp | Otto Brandenburg | Kim Haugen |
| Berta | Paprika Steen | Wenche Myhre |
| Heksen | Lisbet Dahl | Juni Dahr |
| Ravnen | Thomas Mørk | Asgeir Borgemoen |
| Politimesteren | Olaf Nielsen | Harald Heide-Steen jr. |
| Tyttebæsjer | Jesper Asholt, Peter Zehlder, Trine Appel og Thomas Mørk | Trond Kirkvaag, Knut Lystad, Lars Mjøen og Marianne Krogness |
| Borgermester | Axel Strøbye | Helge Reiss |
| Gammel dame | Jytte Abildstrøm | Dennis Storhøj |
|

Eksterne lenker
---------------

* (en) *Propp og Berta* på Internet Movie Database Rediger på Wikidata

* (no) *Propp og Berta* hos Filmfront Rediger på Wikidata

* (sv) *Propp og Berta* i Svensk Filmdatabas Rediger på Wikidata

* (da) *Propp og Berta* i Danmark Nationale Filminstitut Rediger på Wikidata

* (en) *Propp og Berta* på AllMovie Rediger på Wikidata

* (fr) *Propp og Berta* på Allociné Rediger på Wikidata

* (nl) *Propp og Berta* på MovieMeter Rediger på Wikidata

* (en) *Propp og Berta* på Turner Classic Movies Rediger på Wikidata
**Eddy Zoltan** var et norsk rockeband med base på Gjøvik.

Historien
---------

Bandet eksisterte i en periode på 70-tallet, og laget en LP-plate med navnet *Spelemannen* med besetning bestående av folk fra Gjøvik, Rjukan, Fyresdal og Budapest, bl.a. mannen som ga gruppen dets navn Eddy Zoltan Kiss på keyboard, en musiker fra Budapest med utdannelse fra Tyskland og Østerrike. Bandet fikk i 1974 kontrakt med Talent Productions og LP-platen *Spelemannen* vakte berettiget oppsikt. Det var sjelden kost at rock ble fremført med tekster på nynorsk, og musikalsk ble Eddy Zoltan sammenlignet med Procol Harum, Traffic og tidlig Jethro Tull. Tekstene var i stor grad basert på norsk folklore, i tillegg til en passende dose miljøvern og saker som var på dagsordenen midt på 70-tallet. Platen ble imidlertid ingen salgssuksess, til tross for at bandet ble grundig profilert på TV. Journalister og samlere var likevel skjønt enige om at denne utgivelsen var en liten klassiker. Dette var hovedgrunnen til at selskapet Tylden & Co. valgte å gjenutgi albumet på CD i 2001, denne gang med tre bonusspor.

Medlemmene
----------

* Øyvind Engen - bass, sang
* Manne Kjøs - gitar, bass, sang
* Olle Johnny Lande - fløyte, bass, sang
* Eddy Zoltan Kiss - piano, orgel og String Ensemble
* Henning Westeng - trommer

Diskografi
----------

### Album

* *Spelemannen* (1974, CD 2001)

### Singler

* *Spelemannen/Kjærleik til vår jord* (1973)
* *Jeg gikk meg over sjø og land/Til Anita* (1973)

Referanser
----------

1. ↑  Om Eddy Zoltan på *Groove.no*
2. ↑  «Om Eddy Zoltan på *Rockipedia*». Arkivert fra originalen 19. mars 2020. Besøkt 19. mars 2020.

Eksterne lenker
---------------

* (en) Eddy Zoltan på Discogs Rediger på Wikidata

* (en) Eddy Zoltan på MusicBrainz Rediger på Wikidata

* (no) Eddy Zoltan på Rockipedia Rediger på Wikidata

  


|  |  |
| --- | --- |
| Oppslagsverk/autoritetsdata | Rockipedia **·** MusicBrainz **·** Discogs
 |
**Helga Eggebø** (født 1982) er en norsk sosiolog. Hun har siden 2017 vært ansatt ved Nordlandsforskning, som seniorforsker og som forsker I fra2022. Eggebø forsker særlig på migrasjon, likestilling, aldring og levekår blant skeive. Hun tok mastergrad i sosiologi ved Universitetet i Oslo i 2007 og doktorgrad i sosiologi ved Universitet i Bergen i 2013 med avhandlingen *The Regulation of Marriage Migration to Norway*. Hun var ansatt som stipendiat ved Sosiologisk institutt ved Universitetet i Bergen 2008–2012, som politisk rådgiver for SVs stortingsgruppe 2012–2013, som seniorrådgiver i Bufdir 2013–2014 og som seniorrådgiver ved KUN 2011–2017. I 2017 begynte hun som seniorforsker ved Nordlandsforskning, der hun fikk opprykk til forsker I (forsker med professorkompetanse) i 2022. Siden doktorgraden har hun særlig ledet og gjennomført en rekke prosjekter om levekår blant skeive. Hun var medlem av det regjeringsoppnevnte Likestillingsutvalget som ble oppnevnt i 2010.

Referanser
----------

1. ↑   ORCID Public Data File 2020, filename in archive 0000-0001-8502-6645.xml, pub.orcid.org, sist oppdatert 15. mai 2018, besøkt 10. januar 2021[Hentet fra Wikidata]
2. ↑   ORCID Public Data File 2020, filename in archive 0000-0001-8502-6645.xml, pub.orcid.org, sist oppdatert 15. mai 2018, besøkt 10. januar 2021[Hentet fra Wikidata]
3. ↑  «Forskar 1 før fylte 40». Regjeringen.no. Besøkt 3. desember 2023.
4. ↑  «Helga Eggebø». *www.nordlandsforskning.no*. Nordlandsforsking. Besøkt 3. desember 2023.
5. ↑  «Likestillingsutvalget». Regjeringen.no. Besøkt 3. desember 2023.

|  |  |
| --- | --- |
| Oppslagsverk/autoritetsdata | ORCID
 |
Blaker skanse med de fredete undervisnings- og verkstedbygningene til lærerhøgskolen. Bak fra venstre Rektorboligen, Artilleribygningen, Krutthuset, Hoppbakken, Smia og takflaten på Kommandantboligen.  Foto: Svein Harkestad 
**Statens lærerhøgskole i forming, Blaker** var en høgskole for formingslærerutdanning, etablert i Sørum i 1917 under navnet Statens husflidskole, Blaker. Skolen lå på Blaker skanse.

Skolen var opprinnelig en fagutdanning i håndverk og husflid. En egen linje for lærerutdanning kom i 1934. Skolen fikk navnet Statens lærerskole i forming, Blaker (SLFB) i 1966, deretter navnet Statens lærerhøgskole i forming, Blaker fra 1984.

Skolen ble i 1994 fusjonert inn i Høgskolen i Akershus og forsette som en egen avdeling, Avdeling for produktdesign. Utdanninga ble flyttet til Kjeller i 2003 da Høgskolen i Akershus ble samlokalisert der. Ved sammenslåinga mellom Høgskolen i Oslo og Høgskolen i Akershus i 2011, ble den organisert som Institutt for produktdesign ved Høgskolen i Oslo og Akershus.

Litteratur
----------

* Anne Fossnes. *1683-1983 Blaker skanse 300 år : 1917-1983 Statens lærerhøgskole i forming Blaker : jubileumsalbum*. Utgitt av Statens lærerhøgskole i forming Blaker, 1983
* Georg Brochmann. *Blaker, Skansen og skolen*. Blaker og Sørum historielag, 2004 (*Først utgitt 1950)*

|  |  |
| --- | --- |
| Oppslagsverk/autoritetsdata | VIAF **·** Forvaltningsdatabasen
 |
Katedralen i Guangzhou.
 **Joseph Gan Junqiu**  (kinesisk: 甘俊邱, pinyin: *Gān Jùnqiū*, født 4. april 1964 i Guangdong i Folkerepublikken Kina) er katolsk erkebiskop av Guangzhou i Kina. 

Gan Junqiu fikk sin presteutdannelse ved Det sentrale og sørlige Kinas teologisk-filosofiske seminar i Wuhan i provinsen Hubei, og ble presteviet i 1991. 

Han underviste og var studierektor og rektor for allmenne anliggender ved presteseminaret i Wuhan frem til 2000. Da vendte han tilbake til Guangzhou hvor han ble kansellist og direktør for komiteen for kirkelig eiendom i kurien. 

Han er den første biskop i den sørkinesiske metropolen Guangzhou på mange år som er anerkjent både statlig av Folkerepublikken Kinas religionsmyndigheter og kirkelig av Paven. 

Godkjennelsene var i orden i slutten av 2006, seks år etter forgjengeren, den kinautnevnte biskop James Lin Bingliang, døde. Men ordinasjon og innsettelse ble forsinket på grunn av komplikasjoner rundt spørsmålet om hvem som skulle være de ordinerende biskoper og dermed manglende vigselsgodkjenning fra det regjeringsdirigerte katolske patriotiske forening. Ordinasjonstillelsen ble ikke gitt før 21. november 2007. Ordinasjon og embedsinnsettelse fulgte 4. desember 2007 i Guangzhous katolske domkirke, hovedkonsekrator var den pavelig approberte og regjeringsanerkjente biskop John Fang Xingyao av Linyi.

Biskop Gan har engasjert seg for å få tilbakeført eller erstattet konfiskert katolsk eiendom; i selve storbyområdet Guangdong var det ved hans tiltreden kun en stor kirke (katedralen), én svært liten kirke og et enda mindre kapell.

Biskop Gan var i juli 2011 flere dager i kinesiske myndigheteres varetekt, sammen med sine embedsbrødre biskopene Liang Jiansen (Jiangmen), Liao Hongqing (Meizhou) og Su Yongda (Zhanjiang), som brakte dem til Shantou dor der å ordinere til biskop en kandidat som var blitt utvalgt til biskop av myndighetene, uten pavelig mandat.

Referanser
----------

1. ↑   Catholic-Hierarchy.org, katolsk hierarki ID ganjun, besøkt 23. november 2021[Hentet fra Wikidata]
2. ↑  AsiaNews.it (11. juli 2011). «Officials kidnap bishops of Guangdong to force them to take part in illicit Shantou ordination». *www.asianews.it*. Besøkt 9. april 2019.

|  |  |
| --- | --- |
| Oppslagsverk/autoritetsdata | Catholic-Hierarchy
 |
**Alexandria** er en by i delstaten Virginia i USA. Den hadde ifølge den amerikanske folketelling i 2010 en befolkning på 139 966. Byen ligger på Potomacelvens høyre (vestlige) bredd, ti km sør for det sentrale Washington, D.C..

Nærheten til den amerikanske hovedstaden preger byen og området. Mange av innbyggerne er tilknyttet regjeringsapparatet og forsvaret.

Den første bebyggelsen fant sted i 1695, med mindre det hadde vært noen indianerlandsbyer akkurat der tidligere en gang. Alexandria har en stor og vel bevart gamleby. Det meste av den lå – likesom hele dagens Arlington Conty, innenfor grensene til District of Columbia, et distrikt som ble utskilt fra statene Virginia og Maryland for å gi rom for de nybakte selvstendige Amerikas forente stater. I 1840-årene fant man ut at *D.C.* ikke trengte å være riktig så stort, og alt sør for elven Potomac ble tilbakeført til Virginia.

Byen Alexandria ble atskilt fra Alexandria County i 1870. Den gjenværende delen av Alexandria County forandret navn til Arlington County i 1920, og det fikk slutt på mange års forvirring.

Referanser
----------

1. 1 2  «Population, Census». US Census. 1. april 2010. Arkivert fra originalen 13. februar 2020. Besøkt 21. august 2016.

Eksterne lenker
---------------

* (en) Offisielt nettsted Rediger på Wikidata

* (en) Alexandria, Virginia – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Brockhaus Enzyklopädie **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** GeoNames **·** GeoNames **·** MusicBrainz **·** GNIS **·** GNIS
 |
Fylkets beliggenhet i Sichuan
**Zizhong** (kinesisk: 资中县; pinyin:  *Zīzhōng Xiàn*) er et fylke i provinsen Sichuan i Folkerepublikken Kina. Det ligger innen byprefekturet Neijiang.

I 1999 hadde fylket et folketall på 1 308 291 innbyggere.

Kulturminner
------------

Både det lokale Konfuciustempelet og *Krigsgudtempelet* i Zizhong (*Zizhong Wenmiao he Wumiao*, 资中文庙和武庙) ble i 2006 oppført på Folkerepublikken Kinas liste over kulturminner.

Samferdsel
----------

### Jernbane

Chengdu-Chongqing-jernbanen betjener området; den fører fra Chengdu til Chongqing.

### Vei

Kinas riksvei 321 løper gjennom området. Den fører fra Guangzhou i provinsen Guangdong via blant annet Wenzhou og Guilin til Chengdu, hovedstaden i Sichuan.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Hjemmeside
* Beskrivelse

|  |  |
| --- | --- |
| Oppslagsverk/autoritetsdata | GeoNames
 |
**Tore Fjørtoft** (født 1973) er advokat PhD i Advokatfirmaet Schjødt. Han har tidligere vært stipendiat ved Institutt for privatrett ved Det juridiske fakultet, Universitetet i Oslo, hvor han skrev en doktorgradsavhandling i samvirkerett. Han er fremdeles tilknyttet universitetet som foreleser i selskapsrett. Fjørtoft har publisert en rekke juridiske artikler i både norske og utenlandske fagtidsskrifter. I perioden 1999-2009 var han ansatt i Lovavdelingen i Justis- og politidepartementet. Han har lang erfaring med lovarbeid fra både departement og lovutvalg. Fjørtoft ledet arbeidsgruppen som la frem NOU 2004: 4 Lovregulering av strømavtaler sluttet med forbrukere, og han var sekretær for Samvirkelovutvalget som la frem NOU 2002: 6 Lov om samvirkeforetak.

Bøker
-----

* *Samvirkeforetak – reglene om økonomiforhold, skatt og avgift*. Gyldendal 2009 (ISBN 978-82-05-39818-4)
* *Økonomiske medlemsrettar i samvirkeforetak* (PhD-avhandling). Gyldendal 2014 (ISBN 9788205476653)

Eksterne lenker
---------------

* Tore Fjørtofts hjemmeside:

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** CRIStin
 |
**Hans Harry Wergeland** (født 19. desember 1940) er industrimann, gründer og bedriftseier i konsernet Wergeland-Halsvik AS.

Etter å ha utdannet seg innen handel og jordbruk, overtok Wergeland som daglig leder i familiebedriften Halsvik Cementstøyperi i 1962, som produserte rør og veisikringer til kommunen, senere også takstein. Fabrikken ble flyttet til Sløvåg i 1987, og konsernet heter i dag Wergeland-Halsvik AS.

Wergeland satset sammen med resten av familien sin sterkt på oljeservice-havna i Sløvåg i 1992, bl.a. med renseanlegg for oljeavfall og steinknuseverk. Mens han var leder for fabrikken, har familieselskapene også startet kabelferge mellom Duesund og Masfjordnes, og overtatt eierskapet av bl.a. Solund Skips Service AS og Eivindvik Hotell. 

Hans Wergeland var en av stifterne av Nordhordland Handverk og Industrilag i 1972 og av Gulen og Masfjorden Industriselskap i 1994. Han har vært styremedlem i begge i mange år.

Hans Wergeland ble tildelt Kongens fortjenstmedalje i gull i 2006 for sin innsats innen utviklingen av næringslivet i Gulen og Masfjorden. Under utdelingen ble det også nevnt at Wergeland har gitt stor støtte til mange frivillige lag og kulturprosjekt opp gjennom årene.

Referanser
----------

1. ↑  Fylkesmannen: Kongens fortenestmedalje i gull til Hans Harry Wergeland.

Eksterne lenker
---------------

* Kjente personer fra Gulen

Portal: Gulen
Colo-Colo-laget som vant serien i 1937
**Club Social y Deportivo Colo-Colo**, mest kjent som **Colo-Colo**, er en chilensk fotballklubb hjemmehørende i kommunen Macul ved Santiago. Den konkurrerer i Primera División, toppdivisjonen i landet, som de har spilt i uavbrutt. Deres hjemmebane er Estadio Monumental David Arellano. Colo-Colo er den mest meritterte fotballklubben i Chile. De har vunnet hele 32 Primera División-titler og 13 Copa Chile-titler. 

Colo-Colo ble grunnlagt i 1925 av utbrytere som bestod av spillere fra Magallanes, ledet av David Arellano. De har vært administrert av Blanco y Negro SA siden 2005. Klubben har en voldsom rivalisering med Universidad de Chile, som er den andre storklubben i landet.

Internasjonalt er Colo-Colo også det mest vellykkede chilenske laget, og har vunnet Copa Libertadores (1991), Recopa Sudamericana (1992) og Copa Interamericana (1992). Colo-Colo var rangert blant de 30 beste fotballklubbene av IFFHS i 2007 All-Time Club World Ranking. I 2009 rangerte IFFHS Colo-Colo som Chiles toppklubb i det 20. århundre, og en av de 20 største klubbene i Sør-Amerika.

Referanser
----------

Eksterne lenker
---------------

* (es) Offisielt nettsted Rediger på Wikidata

* (en) Club Social y Deportivo Colo-Colo – kategori av bilder, video eller lyd på Commons Rediger på Wikidata

| * v
* d
* r
Primera División de Chile 2022 |
| --- |
|  | 
* Antofagasta
* Audax Italiano
* Cobresal
* Colo-Colo
* Coquimbo Unido
* Curicó Unido
* Deportes La Serena
* Everton
* Huachipato
* Ñublense
* O'Higgins
* Palestino
* Unión Española
* Unión La Calera
* Universidad Católica
* Universidad de Chile

 | Chiles flagg |
**Niels Alstrup** (født 18. august 1820 i Gulen, død 18. september 1906 i Bærum) var en prest og ordfører fra Gulen i Sogn og Fjordane.

Alstrup var sønn av klokker i Gulen, Anders Furnæs, og var oppkalt etter bygdas respekterte sogneprest Niels Griis Alstrup Dahl. Niels Alstrup begynte teologistudier i 1843 og avla eksamen i 1850. I perioden 1852–53 satt han som ordfører i Gulen, før han flyttet til Bergen.

Ivar Aasen tilbrakte åtte uker i Eivindvik i 1843 i forbindelse med sine språkstudier. Her stiftet han godt bekjentskap med Alstrup som i lengre tid hadde fått undervisning av sogneprest Dahl. Alstrup hadde også fungert som lærer sammen med faren fra han var 12 år, fra 15 års alder alene. Senere møttes Alstrup og Aasen flere ganger hos Altrup i Christiania.

Alstrup var sogneprest i Namsos fra 1865, senere i Snåsa. I 1900 var han bosatt i Bærum, der han også døde seks år senere.

Referanser
----------

1. ↑  Om sogneprest Niels Griis Alstrup Dahl i Sogn og Fjordane fylkesleksikon NRK Sogn og Fjordane
2. 1 2 3  «Andre vitjingar» Arkivert 23. juli 2011 hos Wayback Machine. Magnor Midtuns lokalhistoriske nettsider
3. ↑  Brev fra Ivar Aasen til Maurits R. Aarflot, 11. juni 1843[*død lenke*] Ivar Aasen-tunet
4. ↑  Folketellingen 1900 for Bærum[*død lenke*] Digitalarkivet
5. ↑  Kirkebok 1905–24 for Østre Bærum Digitalarkivet

|  |  |  |
| --- | --- | --- |
| Forgjenger:**Rognald Pederson Haugland** | **Ordfører i Gulen kommune**(1852–1853) | Etterfølger:**Rognald Pederson Haugland** |
**Tupelo** er den største byen og fylkessete i Lee County i Mississippi i USA. Den er den 7. største byen i delstaten Mississippi, mindre enn Meridian, og større enn Greenville. Tupelo-området, nærmere bestemt det nærliggende stedet Blue Springs, ble valgt våren 2007 som beliggenhet for Toyotas 11. bilfabrikk i USA. Ifølge USAs folketelling i 2000 har byen 34 211 innbyggere. I 2008 var befolkningen på 36 223, mens Stor-Tupelo, som inkluderer fylkene Lee, Pontotoc og Itawamba, hadde 133 318 innbyggere. Byen er best kjent som byen hvor Elvis Presley ble født

Tupelo ligger i nordøstre Mississippi mellom Memphis og Birmingham langs U.S. Highway 78 som er planlagt til å bli Interstate 22 innen noen år.

Referanser
----------

1. ↑  "About the City of Tupelo" (2006), City of Tupelo website, web: TupeloMS-About Arkivert 20. januar 2008 hos Wayback Machine.: for Elvis, the Natchez Trace Parkway, and Tupelo Automobile Museum.

Eksterne lenker
---------------

* (en) Offisielt nettsted Rediger på Wikidata

* (en) Tupelo, Mississippi – kategori av bilder, video eller lyd på Commons Rediger på Wikidata


|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** GND **·** LCCN **·** GeoNames **·** MusicBrainz **·** GNIS **·** GNIS
 |
**«Rubber Ball»** er en amerikansk popsang, skrevet i the Brill Building i New York City av Gene Pitney og Aaron Schroeder.

Sangen ble innspilt av Bobby Vee 12. august 1960 i United i Hollywood, hvor fire sanger ble innspilt. Produsenten var Thomas «Snuff» Garrett. Sangen markerte også Vees første bruk av å overdubbe sin andrevokal.

Den ble utgitt på singlen Liberty F-55207 7. november 1960. B-siden var «Everyday».

«Rubber Ball» ble en hit i begynnelsen av 1961 for Bobby Vee. I realiteten var det den platen som gjorde Vee til en internasjonal stjerne.
Sangen var A-siden på Vees femte singleutgivelse i USA, hvor den lå som # 6 på Billboard Hot 100-listen. Den ble en gjennombruddshit for han i Storbritannia, hvor den nådde en fjerdeplass.

Andre versjoner
---------------

* Marty Wilde. Utgitt i januar 1961.
* Gary Lewis and the Playboys. Utgitt på albumet *Hits Again!* i 1966

Svensk versjon
--------------

Stig Rossner (Stig Anderson) har skrevet en svensk tekst. Den har tittelen «Gummiboll».

* Lill-Babs spilte inn sangen. Den ble utgitt på singelen Karusell i 1961. B-siden var «Hem, hem till lilla Järvsö?».
* Johnny Waard. Utgitt i 1961.

Norsk versjon
-------------

H. Kullerud har skrevet en norsk tekst. Den har tittelen «Ballen min».

### Innspilling

* Anne Mette Torp. Utgitt på LP-platen *Abra-ka-dabra* (Talent).

Listeplasseringer
-----------------

| Artist | Liste | Høyeste  plassering | Uker på listen | Dato for listeplassering |
| --- | --- | --- | --- | --- |
| Bobby Vee | Storbritannias flagg Storbritannia | # 4 | 11 | 21. januar 1961 |
| Bobby Vee | USAs flagg Billboard Hot 100-listen | # 6 |  | 1961 |
| Marty Wilde | Storbritannias flagg Storbritannia | # 9 | 9 | 28. januar 1961 |

Referanser
----------

1. ↑  45cat – Bobby Vee – Rubber Ball / Everyday – Liberty – USA – F-55027
2. ↑  45cat – Marty Wilde – Rubber Ball / Like Makin' Love – Marty Wilde – Philips – UK – PB 1101
3. ↑  Liberty Records Discography, Part 1
4. ↑  Lill Babs – Inspelningar
5. ↑  Bobby Vee charting singles
1910 Adler fra Otta billag.
1915 Adler 15/40 PS i Stryn i 1916.
Adler 4 1/2HP Vis-à-vis 1901**Adler** var en tysk bilprodusent fra 1900 til 1940. Ordet *Adler* er tysk og betyr ørn. Grunnlegger var Heinrich Kleyer.

Fabrikken produserte biler, sykler, skrivemaskiner og motorsykler. Før første verdenskrig brukte de to- og firesylindrede motorer fra 1 032 til hele 9 081 cm³. Fra 1902 bygde de egne motorer. Bilene deres vant mange billøp, bl.a. med grunnleggerens sønner, Erwin og Otto.

Fra 1938 og frem til siste krig ble Adler Trumf Junior montert ved Den Norske Automobilfabrikk på Kambo.

Etter andre verdenskrig konsentrerte de seg om å lage motorsykler.

* Adler, 1913  -  Firda BillagAdler, 1913 - *Firda Billag*
* Adler Diplomat Cabriolet, 1935Adler Diplomat Cabriolet, 1935
* Adler Trumpf 1,5 Liter Cabriolet, 1937Adler Trumpf 1,5 Liter Cabriolet, 1937
* Adler 2,5 Liter, 1938Adler 2,5 Liter, 1938
* Adler Trumf Junior, 1939Adler Trumf Junior, 1939
* Adler Trumf JuniorAdler Trumf Junior

Eksterne lenker
---------------

* (en) Adlerwerke vorm. Heinrich Kleyer AG – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND
 |

Portal: Tyskland
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet.

**Hansa-Automobil Gesellschaft m.b.H** var et tysk bilmerke etablert i 1905. Firmaet ble i 1914 slått sammen med *Norddeutsche Automobil und Motoren AG* (NAMAG) til **Hansa-Lloyd-Werke A. G.** Fra 1929 til 1931 ble det tatt over av Borgwardgruppen. Hansa var basert i Bremen-forstaden Hastedt.

Historie
--------

Hansa 1700 Sport
Hansa automobilkompani hadde vært etablert som en bil- og lastebilprodusent siden 1905. Under den store depresjonen i 1929 ble Hansa-Lloyd kjøpt opp av Carl F. W. Borgward da fabrikken var beleilig lokalisert rett overfor sin egen Goliat-fabrikken på Föhrenstrasse i Bremen-Hastedt. Modellspektret av lastebiler i Hansa-Lloyd var komplementerende med Goliats modeller, og kjøpet tillot Carl Borgward å oppfylle sin drøm om å produsere sine egne biler.
Carl Borgward stoppet Hansa-Lloyds produksjon av luksuriøse biler, men fortsatte dens produksjonslinje av lastebiler frem til 1937. Fra 1933 og fremover ble merkenavnet *Hansa* navnet på en rekke Borgward personbilmodeller. Hansa Konsul og Hansa Matador ble innført, og kort tid deretter de små hekkmotoriserte Hansa 400 og 500.

I april 1933 ble avgiftene som var favoriserende for små biler som Hansa 400 avskaffet. Borgward bestemte seg for å produsere den nye Hansa 1100 fire-sylinder to-dørs helstål sedan, og deretter en seks-sylindret 1700 og 2000. Fra 1939 bar 2000-modellen Borgwards merkevare. Navnet Hansa begynte å bli faset ut, blir til Hansa Borgward, så Borgward Hansa og til slutt Borgward.

Under den andre verdenskrig ble Bremen-fabrikken totalt ødelagt.

Etterkrigstiden
---------------

Hansa 1100 Coupe
Borgward Hansa 1500, som ble solgt fra 1949 og utover, var den første nye bilen bygget i Tyskland, etterfulgt av den store fastback sedanen Borgward Hansa 2400 i 1952. Fra 1958, i løpet av de siste tre år med produksjon, ble den tidligere Goliat 1100 modellen ble solgt under merkenavnet Hansa 1100 inntil Borgward-gruppen kollapset i 1961.

| * v
* d
* r
Borgward-gruppen |
| --- |
| 
* Borgward
* Lloyd
* Goliath
* Hansa

 |